CELEX: 32008D0547
Language: sk
Date: 2008-06-20 00:00:00
Title: 2008/547/ES: Rozhodnutie Komisie z  20. júna 2008 , ktorým sa mení a dopĺňa dodatok prílohy VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku [oznámené pod číslom K(2008) 2775] (Text s významom pre EHP)

4.7.2008   
            
            
               SK
            
            
               Úradný vestník Európskej únie
            
            
               L 176/11
            
         
      ROZHODNUTIE KOMISIE
   
   z 20. júna 2008,
   ktorým sa mení a dopĺňa dodatok prílohy VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
   [oznámené pod číslom K(2008) 2775]
   (Text s významom pre EHP)
   (2008/547/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Bulharska a Rumunska, a najmä na kapitolu 4 oddiel B písm. f) prvý pododsek jeho prílohy VI,
   keďže:
   
               (1)
            
            
               Aktom o pristúpení Bulharska a Rumunska sa Bulharsku udelili prechodné obdobia na dosiahnutie súladu určitých prevádzkarní na spracovanie mlieka s požiadavkami nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1).
            
         
               (2)
            
            
               Dodatok k prílohe VI k Aktu o pristúpení sa zmenil a doplnil rozhodnutiami Komisie 2007/26/ES (2), 2007/689/ES (3), 2008/209/ES (4) a 2008/331/ES (5).
            
         
               (3)
            
            
               Bulharsko poskytlo záruky, podľa ktorých jedna prevádzkareň na spracovanie mlieka ukončila modernizačný proces a v súčasnosti je plne v súlade s právnymi predpismi Spoločenstva. Tejto prevádzkarni sa povoľuje prijímať a spracúvať surové mlieko, ktoré nespĺňa požiadavky. Táto prevádzkareň by sa preto mala zaradiť do zoznamu v kapitole I dodatku k prílohe VI.
            
         
               (4)
            
            
               Dodatok k prílohe VI k Aktu o pristúpení Bulharska a Rumunska by sa preto mal zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Do kapitoly I dodatku k prílohe VI k Aktu o pristúpení Bulharska a Rumunska sa dopĺňa táto položka:
   
      
                  „1.
               
               
                  BG 1312002 ‚Milk Grup‘ EOOD s. Yunacite“.
               
            
   Článok 2
   Toto rozhodnutie je určené členským štátom.
   
      V Bruseli 20. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 139, 30.4.2004, s. 55. Nariadenie naposledy zmenené a doplnené nariadením Komisie (ES) č. 1243/2007 (Ú. v. EÚ L 281, 25.10.2007, s. 8).
   
      (2)  Ú. v. EÚ L 8, 13.1.2007, s. 35.
   
      (3)  Ú. v. EÚ L 282, 26.10.2007, s. 60.
   
      (4)  Ú. v. EÚ L 65, 8.3.2008, s. 18.
   
      (5)  Ú. v. EÚ L 114, 26.4.2008, s. 97.